### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2021 har vedtaget Magistratens foranstående indstilling af 4. november 2021.

Offentlig fremlæggelse af forslag til Lokalplan nr. 1154, Boligområde ved Frisenholt og [adresse] i [adresse] samt tillæg nr. 121 til Kommuneplan 2017.

### Resumé

Lokalplanområdet ligger i landzone og udgøres af en matrikel på ca. 17.000 m², som er privat ejet. Baggrunden for lokalplanens udarbejdelse er, at ejer ønsker at udvikle området.

Lokalplanområdet ligger ved Frisenholt og [adresse] i den vestlige del af [adresse], i forlængelse af eksisterende boligområder og ud mod åbent land og skov. Bortset fra en eksisterende villa i områdets nordlige del er området ubebygget.

Lokalplanen giver mulighed for at opføre en blandet boligbebyggelse med tæt-lave boliger i form af op til 53 rækkehuse og lave etageboliger i to etager (i alt ca. 6.000 m²). Der kan desuden opføres én fritliggende villa eller et dobbelthus i områdets nordlige del, efter dispensation fra skovbyggelinjen.

Lokalplanforslaget er i overensstemmelse med kommuneplanen. Der er dog udarbejdet et kommuneplantillæg, da der er oversvømmelsestruede arealer i området, som skal indskrives i kommuneplanrammen.

Lokalplanen fremlægges som en kategori B-plan med en offentlighedsfase på 4 uger, hvilket betyder, at såfremt der ikke indkommer væsentlige indsigelser, vil planen blive endeligt vedtaget efter beføjelse af Teknik og Miljø uden politisk behandling.

### Indstilling

Det indstilles, at

1) forslag til Lokalplan nr. 1154 og tillæg nr. 121 til Kommuneplan 2017 godkendes til offentlig fremlæggelse.

2) Teknik og Miljø bemyndiges til at foretage høring af de vejberettigede ift. kommunens eventuelle beslutning efter privatvejslovens § 26 om at tildele vej- og stiret til den eksisterende private fællesvej Frisenholt, herunder at kræve at grundejer/bygherre etablerer fortov fra lokalplanområdet frem til eksisterende fortov.

### Sagens forløb

04-11-2021 Borgmesterens Afdeling påtegning

Fremsendes til Magistraten.

Helen Mortensen og Miljøs administrationsgrundlag anvendes planlovens bestemmelser i for- hold til krav om alment byggeri i områder, hvor den nye boligbebyggelse har et samlet volumen på minimum 80-100 boliger, svarende til et samlet bruttoareal på ca. 7.000 m2.

Lokalplan 1154 muliggør byggeri på 6.912 m2, og Teknik og Miljø har ikke stillet krav om al- ment byggeri med henvisning til områdets begrænsede størrelse.

I indstillingen ’Plan for bedre fordeling af almene boliger i hele [adresse]’ vedtaget i byrådet d. 13. oktober 2021, vurderes Tranbjerg Skoledistrikt til at have et stort potentiale for flere almene boliger.

På den baggrund anbefaler Borgmesterens Afdeling, at behov for at stille krav om almene boliger i Lokalplan 1154 drøftes i udvalgsbehandling.

Borgmesterens Afdeling har ikke yderligere bemærkninger til indstillingen.

 08-11-2021 Magistraten
Fremsendes til [adresse] Byråd med bemærkning, at Magistraten i mødet den 8. november 2021 anbefaler, at byrådet tiltræder Magistratsafdelingen for Teknik og Miljøs indstilling af 8. oktober 2021.
 [adresse] Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2021 har vedtaget Magistratens foranstående indstilling af 4. november 2021.